Skólinn býður uppá fjölþætt nám , þ.e. Suzukinám fyrir nemendur sem byrja 3 - 5 ára , klassískt nám fyrir 6 ára og eldri , rytmískt nám fyrir 8/9 ára og eldri , söngnám fyrir 10 - 15 ára sem kallast Söngfuglar og söngnám fyrir 16 ára og eldri . Framboð er þó breytilegt milli kennslustaðanna tólf . Laugardaginn 16. nóvember fékk skólinn góða gesti , þegar 30 píanónemendur úr Tónskóla Sigursveins komu í heimsókn , ásamt fjórum kennurum . Hópurinn tók strætó á Selfoss og mætti um kl. 10:00 í tónlistarskólann , þar sem píanónemendur og kennarar TÁ tóku á móti þeim . Fyrir hádegi voru æfð fjórhent og sexhent lög í öllum stofum , þá kom stuttur útileikjatími í vetrarblíðunni í Sigtúnsgarði og loks píanó-hringekjutónleikar í sal skólans . Í lok dagskrár komu allir saman og fengu sér pizzu áður en haldið var heim á ný . Við þökkum nemendum og kennurum Tónskóla Sigursveins innilega fyrir komuna .